8. ΒΑΣΙΛΙΚΟΝ ΔΙΑΤΑΓΜΑ της 18 Μαΐου/6 Ιουν. 1951 Περί καθηκόντων Συνδιευθυντού Σπουδών των μετεκπαιδευομένων δημοδιδασκάλων. Έχοντες υπ’ όψιν α) το άρθρ. 2 του Α.Ν. 656/1945 «περί τροποποιήσεως και συμπληρώσεως των Νόμ. 54/1944 και 158/45 «περί διοικήσεως της Εκπαιδεύσεως» και β) μετά γνώμην του Συμβουλίου Επικρατείας περιλαμβανομένην εις την υπ’ αριθ. 274/11.4.51 πράξιν αυτού, απεφασίσαμεν και διατάσσομεν. Άρθρ.1.-1.Ο Συνδιευθυντής Σπουδών καθορίζει από κοινού μετά του Διευθυντού Σπουδών τα αφορώντα εις την εκλογήν του διδακτικού Προσωπικού και την εφαρμογήν του αναλυτικού και ωρολογιακού προγράμματος των μετεκπαιδευομένων. Διδάσκει εις τους μετεκπαιδευομένους μαθήματα της ειδικότητός του, μετά συννενόησιν μετά του Διευθυντού και παρακολουθεί τας πρακτικάς ασκήσεις των μετεκπαιδευομένων. 2.Ρυθμίζει μετά προηγουμένην συννενόησιν μετά του Διευθυντού Σπουδών των κρινομένων αναγκαίων δια την μόρφωσιν μετεκπαιδευομένων δημοδιδασκάλων εκδρομών, επισκέψεων αρχαιολογικών χώρων, μορφωτικών ιδρυμάτων,Βιομηχανικών εγκαταστάσεων κλπ. και παν μέΣελ. 271 Μετεκπαίδευση δημοδιδασκάλων 32.Γ.η.6-8 τρον όπερ ήθελε κριθή αναγκαίων δια την αρτιωτέραν μόρφωσιν των μετεκπαιδευομένων. 3.Από συμφώνου μετά του Διευθυντού Σπουδών συνεννοείται μετά των αρμοδίων καθηγητών και διδασκόντων τους μετεκπαιδευομένους γενικώς περί του καρποφορωτέρου τρόπου διδασκαλίας των μαθημάτων της ειδικότητός των. 4.Εποπτεύει την υπό των μετεκπαιδευομένων συμμόρφωσιν προς του κειμένους νόμους, παρακολουθεί δια των αρμοδίων οργάνων την τακτικήν φοίτησιν των μετεκπαιδευομένων, μεριμνά δια την τήρησιν βιβλίου απουσιών, όπερ ελέγχει μεθ’ εκάστην τριμηνίαν, κατόπιν συνεννοήσεως μετά του Διευθυντού Σπουδών. 5.Υπογράφει τας καταστάσεις μισθοδοσίας ως και παν έγγραφον σχέσιν έχον προς την μισθοδοσίαν των μετεκπαιδευομένων έτι δε και τας καταστάσεις του περιεχομένου εις τους διδάσκοντας εν τη εκπαιδεύσει καθηγητάς επιμισθίου. Ενημερώνει δε τα αρμόδια Ε.Σ.Σ.Ε. περί των τυχόν παραπτωμάτων των μετεκπαιδευομένων ως και το Κ.Δ.Γ.Σ. Εκπαιδεύσεως ως αι κείμεναι διατάξεις ορίζουσιν. 6.Αποτελεί το δεύτερον μέλος της Επιτροπής των Πτυχιακών εξετάσεων συμβαθμολογών μετά των λοιπών μελών τα γραπτά δοκίμια των Πτυχιακών εξετάσεων. 7.Εν περιπτώσει διαφωνίας επί παντός ζητήματος μεταξύ Διευθυντού και Συνδιευθυντού Σπουδών αποφαίνεται το Εκπαιδευτικόν Συμβούλιον. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 